CELEX: 32017D2316
Language: el
Date: 2017-12-12 00:00:00
Title: Εκτελεστική απόφαση (ΕΕ) 2017/2316 της Επιτροπής, της 12ης Δεκεμβρίου 2017, σχετικά με την κατάργηση της απόφασης 92/176/ΕΟΚ για τους γεωγραφικούς χάρτες που πρέπει να προβλεφθούν για την υποστήριξη του δικτύου «ΑΝΙΜΟ» [κοινοποιηθείσα υπό τον αριθμό C(2017) 8316] (Κείμενο που παρουσιάζει ενδιαφέρον για τον ΕΟΧ )

14.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 331/78
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/2316 ΤΗΣ ΕΠΙΤΡΟΠΉΣ
   της 12ης Δεκεμβρίου 2017
   σχετικά με την κατάργηση της απόφασης 92/176/ΕΟΚ για τους γεωγραφικούς χάρτες που πρέπει να προβλεφθούν για την υποστήριξη του δικτύου «ΑΝΙΜΟ»
   
      
         [κοινοποιηθείσα υπό τον αριθμό C(2017) 8316]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 20 παράγραφος 3,
   Εκτιμώντας τα ακόλουθα:
   
               (1)
            
            
               Για την καθιέρωση μηχανογραφικού συστήματος που θα συνδέει τις κτηνιατρικές αρχές («δίκτυο Animo»), η Επιτροπή εξέδωσε τις αποφάσεις 91/398/ΕΟΚ (2), 92/175/ΕΟΚ (3) και 92/176/ΕΟΚ (4).
            
         
               (2)
            
            
               Η απόφαση 91/398/ΕΟΚ και η απόφαση 92/175/ΕΟΚ έχουν καταργηθεί και το δίκτυο «ΑΝΙΜΟ» έχει αντικατασταθεί από το σύστημα ελέγχου και πραγματογνωμοσύνης στις συναλλαγές (TRACES), ηλεκτρονικό εργαλείο διαχείρισης που καλύπτει όλες τις υγειονομικές απαιτήσεις για το ενδοενωσιακό εμπόριο και τις εισαγωγές ζώων, σπέρματος και εμβρύων, τροφίμων, ζωοτροφών και φυτών.
            
         
               (3)
            
            
               Επομένως, η απόφαση 92/176/ΕΟΚ θα πρέπει να καταργηθεί.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 92/176/ΕΟΚ καταργείται.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Δεκεμβρίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29.
   
      (2)  Απόφαση 91/398/ΕΟΚ της Επιτροπής, της 19ης Ιουλίου 1991, σχετικά με δίκτυο πληροφορικής για τη σύνδεση μεταξύ των κτηνιατρικών αρχών ANIMO (ΕΕ L 221 της 9.8.1991, σ. 30).
   
      (3)  Απόφαση 92/175/ΕΟΚ της Επιτροπής, της 21ης Φεβρουαρίου 1992, σχετικά με τον καθορισμό των μονάδων του δικτύου πληροφορικής «ΑΝΙΜΟ» και την κατάρτιση καταλόγου αυτών (ΕΕ L 80 της 25.3.1992, σ. 1).
   
      (4)  Απόφαση 92/176/ΕΟΚ, της Επιτροπής της 2ας Μαρτίου 1992, για τους γεωγραφικούς χάρτες που πρέπει να προβλεφθούν για την υποστήριξη του δικτύου ΑΝIΜΟ (ΕΕ L 80 της 25.3.1992, σ. 33).